શહેરમાં દારૂના ધંધાર્થીઓ ઉપર વોચ રાખવા પોલીસ કમિશ્નર અગ્રવાલ, જેસીપી અહેમદ, ડીસીપી સૈની, એસીપી રાઠોડની સૂચનાથી થોરાળા પીઆઇ જી એમ હડિયાના માર્ગદર્શન હેઠળ સ્ટાફ પેટ્રોલીંગમાં હતો દરમિયાન રોહિતભાઈ કછોટ અને સહદેવસિંહ જાડેજાને મળેલી બાતમી આધારે ભુપતભાઇ વસાણી, આનંદભાઈ પરમાર, કનુભાઈ ઘેડ, નરશંગભાઇ ગઢવી અને દીપકભાઈ ડાંગરને સાથે રાખીને ભાવનગર રોડ ઉપર પાંજરાપોળ સામે ભરવાડવાડી શેરીમાંથી જી જે ૦૩ જે આર ૩૯૪૬ નંબરની બિનવારસી ઇકો કારને કોર્ડન કરી જડતી લેતા તેમાંથી દારૂની ૩૦૦ બોટલ મળી આવતા ૧,૨૦,૦૦૦નો દારૂ અને કાર સહીત ૩,૬૫,૦૦૦નો મુદામાલ કબ્જે કરી કાર નંબર આધારે નાશી છૂટેલા બુટલેગરની શોધખોળ હાથ ધરી છે જયારે ડીસીપી જાડેજા, એસીપી ગેડમની સૂચનાથી તાલુકા પોલીસ સ્ટેશનના પીઆઇ જે વી ધોળાના માર્ગદર્શન હેઠળ પીએસઆઇ એન ડી ડામોર અને સ્ટાફે ન્યારી નદીના કાંઠે પુલ પાસે વાજડી ગામમાં દરોડો પાડી ત્યાંથી જુદા જુદા બ્રાન્‌ડનો ૭૨ બોટલ દારૂ મળી આવતા ૩૨,૪૦૦ રૂપિયાનો દારૂ કબ્જે કર્યો હતો આ દારૂ વાવડીના દીપકનો હોવાનું જાણવા મળતા તેના વિરુદ્ધ ગુનો નોંધી શોધખોળ હાથ ધરી છે જયારે ભક્તિનગર પીઆઇ વી કે ગઢવીના માર્ગદર્શન હેઠળ પીએસઆઇ પી બી જેબલીયા અને સ્ટાફ પેટ્રોલીંગમાં હતો દરમિયાન એએસઆઇ જયુભા પરમાર અને મયુરસિંહ પરમારને મળેલી બાતમી આધારે રણજીતસિંહ પઢારીયા, વિક્રમભાઈ ગમારા, મહેન્દ્રસિંહ ડોડીયા, વિશાલભાઈ બસીયા, ભાવેશભાઈ મકવાણા, દિવ્યરાજસિંહ ઝાલા, વાલજીભાઇ જાડા, મનીષભાઈ શિરોડિયા અને રવિરાજભાઈ પટગીરને સાથે રાખીને ગોકુલનગર મેઈન રોડ ઉપર દરગાહ પાસેથી ગોકુલનેગારના કિશન અમરશીભાઇ સોલંકીને દારૂની ૧૨ બોટલ સાથે ઝડપી લીધો હતો અને જરૂરી કાર્યવાહી હાથ ધરી હતી.